Der var god stemning og godt humør blandt spillerne i årets Dana Cup-optog. De tyske spillere stoppede flere gange optoget, for at kunne lave en særlig hilsen.

Humøret var højt i Hjørrings gader mandag aften. Flere tusinde deltager i dette års Dana Cup gik optog igennem byen. Spillerne gik fordelt efter, hvilke nationer de kommer fra, og hos de tyske spillere var der særlig god stemning. Flere gange stoppede de næsten optoget, fordi de ville lave et særligt kampråb, som krævede at de sad ned. Heldigvis havde ingen noget imod at vente, og nød i stedet tyskernes show.